— 392 — 
horum que preduximus legitime probare possent et garantiam 
legitimam nullam super hoc haberent, monachi adversus cives 
a causa caderent, presertim cum de COMMUNITATE civitatis quic- 
quid in his calumpniabatur cives esse assererent. 
Super hoc igitur utrique parti exSecutiont die statuta, in 
presentia nostra testes monachi produxerunt, quendam scilicet 
sui ordinis abbatem et quendam sacerdotem, dicentes se alios 
testes, si necesse esset, super hoc producturos. 
De mandato igitur Morimundensis abbatis testificatus est 
predictus abbas se vidisse quod Bellevallis monasterium gran- 
giam de Braillant xxx1 annis et plus sine interruptione posse- 
derat; hoc idem predictus sacerdos qui cum eo productus 
fuerat fecit testimonium. 
Cives vero nostri quoddam abbati objicientes, quem eis mi- 
nime prodesse quantum ad ipsius repulsam cognovimus, dixe- 
runt quod non sufficeret eis illa tricenalis possessio quia in 
eadem controversia civitatis Ecclesias secum socias habebant, 
nec monasterium adversus Ecclesiam tricenaria possessione 
se tueri debcret. 
Ad quod cum monachi responderent quod nulla eos Ecclesia 
super hoc impeteret, tricenaria adversus cives possessione se 
debere tueri asserebant, quorum eorum testes in testimonio 
temporis adilamentum retinuerant, testificantes quod xxx 
annis et plus monachi predictam grangiam sine interruptione 
possederant. 
Cum igitur hujusmodi controversiam judicio terminari vel- 
lemus et de personis nostris et abbatibus ad judicium mittere- 
mus, dixerunt cives quod monachi monachos ad judicium mit- 
terent, similiter et ipsi concives suos mittere volebant. 
Cum strepitu igitur maximo et clamoribus, preter volunta- 
tem nostram ad judicium civibus nostris euntibus; propter 
lezionem reverentie nostre hoc egre ferentes, cum anxietate 
cordis a sede nostra surreximus recedentes, et monachis ab- 
eundi licentiam dedimus; promittentes eis quod debemus super 
hoc auxilii nostri consilium et, si necesse esset, rei veritatis 
testimonium. 
Testes : Guido Cariloci et Guido de Roseriis abbates, Guil- 
lebertus de Conoschia et Lambertus de Montebosonis, milites. 
